L'Ajuntament d'Alaquàs congela els impostos municipals per a l'any 2013
05/10/2012

# L'Ajuntament d'Alaquàs congela els impostos municipals per a l'any 2013

*   05/10/2012
*   [Imprimir](#)
*   Compartir
*    https://www.alaquas.org/documento.asp?id\_do=13476

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13476%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20congela%20els%20impostos%20municipals%20per%20a%20l%27any%202013)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13476/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13476/05102012img_3039_Form_4.jpg)](https://www.alaquas.org/ficheros/documentos/2012/2/13476/05102012img_3039_Form_10.jpg "<a href='https://www.alaquas.org/ficheros/documentos/2012/2/13476/05102012img_3039_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs congela els impostos municipals per a l'any 2013</a>")

Alaquàs aprova l'actualització de les ordenances fiscals a l'IPC, que es coneix tècnicament com a congelació de tots els impostos municipals El Ple de la Corporació Municipal aprova aquesta mesura econòmica sense cap vot en contra

El Ple de la Corporació Municipal d'Alaquàs va aprovar ahir amb els vots a favor del PSOE i dels regidors no adscrits i l'abstenció de PP i Bloc-Els Verds, l'actualització de les ordenances fiscals d'acord a l'IPC del 3,5%, una mesura que es coneix tècnicament com a congelació de tots els impostos municipals per al pròxim any.

L'Ajuntament d'Alaquàs ha realitzat un important esforç per tal d'aplicar la legislació vigent en matèria d'ordenances fiscals sense que això supose una càrrega impositiva major per als veïns i veïnes d'Alaquàs, que ja vénen suportant una complexa situació econòmica provocada pels últims ajusts imposats pel Govern de l'Estat espanyol en matèria econòmica.

Dins d'aquest paquet de mesures relacionades amb les ordenances fiscals, el Consistori ha decidit a més reduir un 6,5% el tipus del rebut de l'IBI, amb l'objectiu que l'increment no siga superior a l'IPC. El Pla d'austeritat i de control de despesa posada en marxa per l'Ajuntament d'Alaquàs en els últims anys han possibilitat la posada en marxa d'aquestes mesures econòmiques.

En la sessió plenaria d'ahir, el Govern Municipal va dur al Ple de la Corporació la proposta de mesures en assumptes de personal que ha estat pactada i negociada prèviament amb el Comitè d'Empresa i sindicats i que l'Ajuntament d'Alaquàs ha d'aplicar obligatòriament per a acollir-se a les recents normes aprovades pel Govern Central. No obstant, és intenció de l'Ajuntament aplicar aquestes mesures afavorint en tot moment al col·lectiu de treballadors i treballadores fins al màxim que permeta la llei.